
10.0 PENGENALAN 

Unit ini akan membincangkan secara lebih terperinci mengenai elemen-elemen 
pengurusan projek yang berikut 

1 . Perancangan dan kitar kawalan dalam pengurusan projek 

2. Pembangunan pelan projek 

3 . Perlaksanaan pelan proj ek 

4 . Pemantauan kemaj uan proj ek 

5. Kawalan projek 

6. Integrasi kos 

7. Penjadualan maklumat dan nilai dapatan 

8. Membuat laporan dan taklimat 

10.1 PERANCANGAN DAN KITAR KAWALAN 

Tujuan perancangan projek adalah untuk menentukan kaedah yang akan 
digunakan untuk merancang sesuatu projek. Walau bagaimanapun, kejayaan 
sesuatu perancangan adalah bergantung kepada pengetahuan tentang prosedur 
yang sedia ada dan kebolehan untuk memilih kaedah yang paling 
menguntungkan. Untuk memastikan kejayaan sesuatu perancangan, ia 
bergantung kepada keputusan yang memerlukan pengumpulan sebanyak 
mungkin maklumat-maklumat tentang bahan, mesin, tenaga manusia, 
kewangan dan masa. 


10.1.1 Bahan 

Di antara aspek-aspek yang perlu dititikberatkan ialah : 

a. Kuantiti masa 

b. Penghantaran bahan 

c. Jenis bahan yang digunakan dan menempatkannya 

10.1.2 Tenaga manusia ( pekerja ) 

Dalam pengurusan dan pelaksanaan sesuatu projek, memerlukan 
tenaga kerja yang mencukupi untuk menyiapkan sesuatu projek. Projek 
mungkin tidak akan dilaksanakan tanpa tenaga kerja. 

10.1.3 Mesin 

Mesin atau alat jentera diperlukan dalam melaksanakan sesuatu projek. 
Ia diperolehi melalui pembelian peralatan atau penyewaan. 

10.1.4 Kewangan 

Kewangan adalah penting dan perlu diambil kira dalam melaksankan 
sesuatu projek. Biasanya syarikta yang mempunyai kedudukan 
kewangan yang kukuh akan diberi mandat untuk menyiapkasan sesutu 
projek. Kewangan akan melibatkan kos di mana, menilai kos dari mula 
pembinaan hinggalah selesai seperti kos pembinaan, gaji pekerja, 
penyewaan mesin dan sebagainya. 

10.1.5 Masa 

Pemilik biasanya menginginkan tarikh permulaan , tarikh penyiapan 
dan tarikh penting yang lain yang terdapat di dalam dokumen tawaran. 
Had masa juga telah ditetapkan untuk menyiapkan sesuatu projek. 


10.2 PEMBANGUNAN PELAN PROJEK 

Proses pembangunan pelan projek bennula daripada penerimaan dokumen- 
dokumen kontrak dan akan menyediakan senarai-senarai aktiviti yang terdiri 
daripada aktiviti pengeluaran dan aktiviti perolehan. 


10.2.1 Aktiviti Pengeluaran 

Dokumen kontrak ini menyatakan butiran yang diperlukan untuk 
membangunkan sesuatu projek berdasarkan sumber setiap aktiviti. 
Daripada senarai aktiviti rangkaian pembangunan projek disediakan. 
Rangkaian ini akan memberikan satu jadual yang dapat berfungsi 
sebagai pelan asas untuk melaksanakan kerja-kerja projek. 

10.2.2 Aktiviti Perolehan 

Perancangan dan keseluruhan proses penjadualan mesti dikaitkan 
dengan kos projek yang memerlukan analisa selanjutnya. Masa 
perlaksanaan untuk sesuatu pembangunan pelan projek berkait rapat 
dengan sumber yang diperlukan. Semakin pendek masa untuk 
perlaksanaan, semakin banyak keperluan sumber. Dengan itu aktiviti 
yang berkos tinggi mungkin dipanjangkan masa perlaksanaannya dan 
mengakibatkan pengurangan dari segi kos dan sumber. 

10.3 PERLAKSANAAN PELAN PROJEK 

Perlaksanaan pelan projek merangkumi perkara-perkara berikut :- 

a. Konsep projek 

Sesuatu projek boleh dikategorikan sebagai projek besar, sederhana dan 
kecil. Ia boleh jadi terhad kepada satu sektor yang khusus atau merentasi 
beberapa sektor. Walau bagaimanapun, semua projek mempunyai 
beberapa ciri yang sama. 


b. Matlamat yang segera 

Sesuatu projek lebih menekankan kepada matlamat yang telah ditetapkan 
dengan tujuan untuk menyelesaikan masalah yang mendesak dan yang 
sudah dikenalpasti. 

c. Tidak berulang-ulang 

Pelaksanaan projek berbeza dengan pentadbiran biasa yang rutin dalam 
sesebuah organisasi atau agensi kerajaan. Projek-projek pembangunan 
biasanya diuruskan oleh badan-badan yang ditubuh khas untuk 
mengendalikan aktiviti-aktiviti projek yang tertentu supaya tiada 
pertindihan. 

d. Ketidakpastian 

Walaupun sesuatu projek kelihatan jelas dari segi objektif dan 
perlaksanaannya, sebenarnya semua projek mengalami masalah 
ketidakpastian. Masalah ini berkaitan dengan adanya kemungkinan 
penyesuaian perlarasan yang perlu dibuat ke atas rekabentuk teknikal, 
ekonomi atau pengurusannya. 

10.4 PEMANTAUAN KEMAJUAN PROJEK 

Pemantauan projek perlu dibuat untuk mengekalkan tempoh masa sasaran. 
Pemantauan sesuatu projek dibuat dengan maklumat sasaran dan keluaran 
dicatat untuk dibuat perbandingan. Selepas itu satu pembetulan rancangan 
perlu dibuat ke atas kesilapan kerja yang tidak diduga seperti kelewatan akibat 
bencana dan sebagainya. 

10.4.1 Pemantauan kemajuan 

Sebaik sahaja maklumbalas dari tapak didapati, penilaian data perlu 
dibuat untuk mengekalkan tempoh masa sasaran. Kejayaan sesuatu 
kerja bergantung kepada keputusan yang dibuat dan kepakaran dalam 
membuat penjadualan. Penilaian dibuat berdasarkan keluaran hasil 
kerja berbanding dengan sasaran, seterusnya peratus pencapaian dibuat 
berdasarkan perkara ini. 

10.4.2 Tindakan pembetulan 

Selepas tindakan penilaian dibuat ke atas sesuatu projek, suatu 
rancangan pembetulan perlu dibuat bagi mencapai matlamat sasaran 
sepenuhnya. Pembetulan dibuat ke atas kesilapan kerja yang tidak 
diduga seperti kelewatan akibat bencana alam dan sebagainya. Satu 

jadual perancangan dan sasaran kerja perlu disediakan semula 
sekiranya berlakuperubahan pada penjadualan. 


10.5 KAWALAN PROJEK 

Sesuatu projek tidak dapat dilaksanakan dengan berkesan jika tiada 
pengawalan yang sistematik. Kawalan merupakan proses untuk mengawal 
sesuatu perlaksanaan sesuatu projek. Pengawalan yang terancang boleh 
dilaksanakan dengan cara yang ekonomi, mengenalpasti had masa penjadualan 
dan mengambil kira sumber-sumber yang boleh diperolehi. 

Kawalan yang baik dan terancang perlu mencerminkan kerja yang tepat dan 
dapat dilaksanakan bersesuaian dengan perancangan dan spesitikasi yang 
ditetapkan. Ini membolehkan sebarang perubahan kerja dari penjadualan dapat 
dikesan, dinilai dan dikawal. 

Di antara aspek pengawalan projek yang perlu diambilkira ialah 

i. Tahap Kawalan 

ii. Ciri-ciri tahap kawalan 

iii. Menyediakan jadual sasaran 

iv. Mengawasi projek 

v. Penilaian dan peramalan 

vi. Tempoh kawalan pengemasakinian 

vii. Tempoh masa pengemaskinian 


10.6 INTEGRASI KOS 

Kos yang terlibat di dalam pelaksanaan projek boleh dibahagikan kepada 
beberapa kategori seperti bekalan tenaga fizikal, penggunaan tenaga buruh, 
pembelian atau penyewaan tanah yang melibatkan pembayaran cukai dan 
sebagainya. Kos-kos tersebut perlulah dinilai dengan masa yang akan 
menentukan pendapatan yang sewajarnya diperolehi. 

Penentuan kos adalah penting dalam melaksanakan sesuatu projek. Kos yang 
tidak mencukupi akan mempengaruhi perjalanan sesuatu projek yang mungkin 
akan mengakibatkan projek terbengkalai. Perancangan kos yang teliti perlu 
bagi mengelakkan kerugian kepada syarikat. Di antara perkara-perkara yang 
penting semasa membuat perancangan kos ialah 

i. Kos bahan mentah, gaji pekerja, pengangkutan barang-barang, 
penyewaan mesin atau pembelian mesin, tapak pembinaan dan 
sebagainya. 

ii. Kesan perubahan jangkamasa di mana pengusaha-pengusaha 
diperlukan. 

iii. Memikirkan risiko atau keuntungan untuk mengelakkan daripada 
berlakunya kerugian atau risiko-risiko lain. 

iv. Membuat jadual anggaran kasar ke atas kos yang perlu dalam 
melaksanakan sesuatu projek. 

v. Tempoh penyiapan juga diperlukan kerana akan mempengaruhi jumlah 
kos jika berlaku pertambahan tempoh yang melibatkan kos 
pembayaran gaji pekerja dan sebagainya. 

10.7 PENJADUALAN MAKLUMAT DAN NILAI DAPATAN 

Setelah menerima maklumbalas dari tapak, pihak penjadualan akan menilai 
data dan menentukan apa yang perlu dilakukan untuk mengekalkan tempoh 
yang telah ditetapkan. Kepakaran penjadualan adalah penting kerana kejayaan 
akan bergantung kepada keptusan yang akan dibuat. Kebanyakan daripada 

keputusan akan dibuat oleh pihak penjadualan, tetapi kebiasannya sesetengah 
maklumat tersebut perlu diberi kepada pihak pengurusan peringkat yang lebih 
tinggi untuk dinilai. 

Proses penilaian biasanya dimulai dengan penghasilan jadual-jadual daripada 
maklumat yang telah diperolehi. Penjadual akan memeriksa output yang 
diperolehi daripada komputer ataupun pejabat. Sebarang kelewatan output 
akan dibuat perbandingan tarikh mula dan tamat yang baru dengan tarikh mula 
dan tamat yang telah ditetapkan. 

10.8 MEMBUAT LAPORAN DAN TAKLIMAT 

Laporan terperinci tentang projek yang siap akan dibentangkan dalam bentuk 
yang lebih menraik dengan mengguanakan gambarajah, carta bar atau 
gambarajah skala-masa. 

i. Gambarajah 

Digunakan untuk menyesuaikan pengguna dengan tarikh yang 
dijadualkan. Sesuai digunakan untuk kegunaan pejabat kerana 
membenarkan kemasukan nilai keseluruhan projek yang dijadualkan 
serta kesannya ke atas perancangan. Kelemahannya ialah ia tidak 
menunjukkan julat masa yang nyata apabila aktiviti dijalankan. 
Keadaan ini akan mengakibatkan kesilapan taksiran terutama sekali 
apabila satu rantaian aktiviti mempunyai bilangan item yang lebih 
daripada rantaian yang lain. 

ii. Carta Bar 

Carta bar biasa digunakan untuk asas penyediaan dan analisis sumber 
manusia , peralatan dan jadual kewangan. Ia sesuai digunakan pada 
tahap organisasi yang lebih rendsah tetapi tidak sesuai bagi peringkat 
atasan kerana kemungkinan pertindahan carta akan berlaku. 

iii. 


Gambarajah Skala-Masa 

Gambarajah Skala-Masa biasanya berkait rapat dengan persembahan 
carta bar. Ramai perancang lebih gemar menggunakan persembahan 
ini kerana ia dapat menunjukkan perhubungan di antara aktiviti dan 
masa pelaksanaannya. 


Pasukan projek merupakan sekumpulan indhndu dari organisasi atau dari 
luar organisasi yang mempunyai kemahiran dan pengalaman yang 
berkaitan dengan sesuatu projek. Ahli-ahlinya terdiri daripada pengurus 
dan staf yang mahir dalam bidang tertentu seperti buruh dan jurutera yang 
diperlukan dalam projek pembinaan. 



